grb **R E P U B L I K A H R V A T S K A**

**KRAPINSKO-ZAGORSKA ŽUPANIJA**

**Upravni odjel za prostorno uređenje,**

**gradnju i zaštitu okoliša**

KLASA: 351-01/18-01/29

URBROJ: 2140/01-08/1-18-3

Krapina, 28. veljače 2018.

Na temelju članka 13. stavka 3. Uredbe o procjeni utjecaja zahvata na okoliš (''Narodne novine'', broj 61/14, 3/17), članaka 16. do 21. Uredbe o informiranju i sudjelovanju javnosti i zainteresirane javnosti u pitanjima zaštite okoliša (''Narodne novine'', broj 64/08), Odluke Ministarstva zaštite okoliša i energetike (KLASA: UP/I 351-03/17-02/59, URBROJ: 517-06-2-1-1-18-5 od 05.veljače 2018. godine) Upravni odjel za prostorno uređenje, gradnju i zaštitu okoliša Krapinsko-zagorske županije daje

**O B A V I J E S T**

**o provođenju javne rasprave**

**u postupku procjene utjecaja na okoliš državne ceste DC206 (obilaznica Krapine - Tkalci II)**

**I**

Ministarstvo zaštite okoliša i energetike donijelo je 05. veljače 2018. godine Odluku o upućivanju Studije o utjecaju na okoliš državne ceste DC206 (obilaznica Krapine - Tkalci II) na javnu raspravu. U sklopu javne rasprave održat će se javni uvid i javno izlaganje.

**II**

**Javna rasprava** održat će se u trajanju od 30 dana i to od **14.03.2018.** do **13.04.2018**. Za vrijeme trajanja javne rasprave, javnosti i zainteresiranoj javnosti bit će omogućen **javni uvid** u jednu cjelovitu Studiju i ne-tehnički sažetak Studije u prostorijama Grada Krapine, Magistratska 30, Krapina radnim danom od 8 do 14 sati. Cjelovita studija bit će objavljena i na internetskim stranicama Ministarstva zaštite okoliša i energetike ([www.mzoie.hr](http://www.mzoie.hr)).

Tijekom javnog uvida javnost i zainteresirana javnost ima pravo izvršiti uvid u dokumentaciju predmeta javne rasprave te upisati prijedloge i primjedbe u knjigu primjedbi koja se nalazi uz dokumentaciju, zaključno s 13.04.2018.

**III**

**Javno izlaganje** održat će se **26.03.2018. (ponedjeljak) u 13 sati** u prostorijama Grada Krapine, Magistratska 30, Krapina. Na javnom izlaganju bit će prisutni predstavnici nositelja zahvata Hrvatske ceste d.o.o. iz Zagreba, Vončinina 3 i predstavnici ovlaštenika Oikon d.o.o. iz Zagreba, Trg senjskih uskoka 1-2 te će neposredno davati odgovore i raspravljati o pitanjima koja će tom prilikom postavljati nazočna javnost i zainteresirana javnost.

**IV**

Javnost i zainteresirana javnost može dostaviti pisana mišljenja, prijedloge i primjedbe tijelu koje provodi javnu raspravu – Krapinsko-zagorskoj županiji, Upravnom odjelu za prostorno uređenje, gradnju i zaštitu okoliša, Magistratska 1, Krapina, zaključno s **13.04.2018**. U slučaju da prijedlozi i primjedbe javnosti i zainteresirane javnosti nisu dostavljene u roku i nisu čitko napisane, neće se uzeti u obzir u pripremi Izvješća o javnoj raspravi.

**V**

Ova obavijest objavljuje se 05.03.2018. u dnevnim novinama „Jutarnji list'' te internetskim stranicama Krapinsko-zagorske županije i Ministarstva zaštite okoliša i energetike.

**PROČELNIK**

mr.sc.Stjepan Bručić, dipl.ing.građ.